《冬蚊》
宋代·罗公升

冬夜乃常燠，蚊鸣犹薨薨。
客枕本无寐，驱驰困挥肱。
向来炎歊中，意气莫敢膺。
群飞乘幽阴，各以啮自矜。
诗癯肉几何，磨吮恐不胜。
霜风日以劲，利觜那可凭。
奈何逞余毒，糜烂意未懲。
先生忽睡着，汝亦终何能。

作者简介：罗公升，字时翁，一字沧洲，永丰（今属江西）人。宋末以军功授本县尉。大父开礼从文天祥勤王，兵败被执，不食死。宋亡，倾资北游燕、赵，与宋宗室赵孟荣等图恢复，不果。回乡隐居以终。有《无名集》、《还山稿》、《抗尘集》、《痴业集》、《北行卷》等，后人合为《沧洲集》五卷。事见本集附录刘辰翁《宋贞士罗沧洲先生诗叙》，清同治《永丰县志》卷二四有传。　罗公升诗，以清金氏文瑞楼钞《宋人小集六十八种·宋贞士罗沧洲先生集》为底本，校以影印文渊阁《四库全书·宋百家诗存·沧洲集》（简称四库本）。